laion/Wikipedia-Exotic huggingface dataset:
মোতাহার উদ্দিন

মোতাহার উদ্দিন (২৪ আগস্ট ১৯৩৫ – ১০ জানুয়ারী ১৯৭৪) যিনি মোতাহার উদ্দিন মাস্টার নামে পরিচিত। বাংলাদেশের ভোলা জেলার রাজনীতিবিদ, মুক্তিযোদ্ধা ও তৎকালীন বাকেরগঞ্জ-৩ (বরিশাল-৩) আসনে সংসদ সদস্য ছিলেন। মোতাহার উদ্দিন ২৪ আগস্ট ১৯৩৫ সালে ভোলার লালমোহনের হাওলাদার বাড়িতে জন্মগ্রহণ করেন। তার পিতা মৌলভী সুলতান আহমেদ মাদ্রাসার শিক্ষক ও মাতা আছিয়া খাতুন গৃহিণী ছিলেন। ছয় বোন এক ভাইয়ের মধ্যে তিনি সবার বড় ছিলেন। তার স্ত্রী মাহমুদা বেগম। তাদের দুই ছেলে ও দুই মেয়ে। তজুমদ্দিন চাঁদপুর মাধ্যমিক বিদ্যালয়ে অস্টম শ্রেণী পর্যন্ত পড়ে ভোলা সরকারী স্কুল থেকে ১৯৫০ সালে মাধ্যমিক পাস করে বরিশাল বিএম কলেজ থেকে ১৯৫২ সালে প্রথম বিভাগে এইচএসসি ও ঢাকা থেকে বিএ এবং বিএড ডিগ্রী অর্জন করেন। মোতাহার উদ্দিন ১৯৬২ সালে ইউনিয়ন পরিষদের মেম্বার নির্বাচিত হয়ে একই বছরে চেয়ারম্যান নির্বাচিত হণ। ১৯৭০ সালের পাকিস্তানের জাতীয় পরিষদ নির্বাচনে আওয়ামী লীগের প্রার্থী হিসেবে জাতীয় পরিষদ সদস্য নির্বাচিত হন। ১৯৭১ সালে তিনি মুক্তিযোদ্ধে অংশগ্রহণ করেন। তিনি ১৯৭৩ সালের প্রথম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে তৎকালীন বাকেরগঞ্জ-৩ (বরিশাল-৩) আসন থেকে সংসদ সদস্য নির্বাচিত হন। মোতাহার উদ্দিন ১০ জানুয়ারী ১৯৭৪ সালে ভোলার লালমোহনের গজারিয়া বাজারে আততায়ীর গুলিতে মৃত্যুবরণ করেন। "১ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ৯ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  মাহফুজুর রহমান (২০০৯)। ভোলা দ্বীপের অনন্য মুক্তিযুদ্ধ। ঢাকা, বাংলাদেশ: সাহিত্য প্রকাশ। পৃষ্ঠা ১১২।  জাহিদুল ইসলাম দুলাল, স্টাফ রিপোর্টার (১১ জানুয়ারি ২০১৯)। "মোতাহার মাস্টারের ৪৫ তম শাহাদত বার্ষিকী উপলক্ষ্যে "নেক্সাস ৯৩" এর স্মরণসভা"। লালমোহন২৪.কম। ২০ জুলাই ২০২০ তারিখে মূল থেকে আর্কাইভ করা। সংগ্রহের তারিখ ২০ জুলাই ২০২০।
নসীহত

নসীহত (نصيحة ) নাসীহা, নাসীহাহ হল একটি আরবি শব্দ যার অর্থ উপদেশ। এর মানে দায়িত্বশীলতার পরামর্শও হতে পারে (বিশেষত ইসলামী পরিপ্রেক্ষিতে)। ইসলামী নবী মুহাম্মদ দ্বীনকে (ধর্ম) নসীহত (উপদেশ, দ্বায়িত্বশীলতা, উত্তম পরামর্শ) হিসাবে বর্ণনা করেছেন। নসীহত চাওয়াকে সাধারণত নসীহতের বা জ্ঞানের অভাবের তুলনায় অধিকাংশ ক্ষেত্রে কিংবা ভক্তিমূলক আচরণ হিসেবেই ইতিবাচক হিসেবে গণ্য করা হয়। যদিও এই কাজে কাওকে তিরস্কার বা বকাঝকা করা হতে পারে, এটি বেশিরভাগ ক্ষেত্রেই উপদেশদাতা করে থাকেন বিষয়ের গুরুত্ব বোঝানোর জন্য। নসীহত সাধারণত এটা নিশ্চিত করতে করা হয় যে, কেউ ইসলামের শিক্ষাকে যথাযথভাবে প্রযোগ করছে কিনা। Khan, M. A. Muqtedar (২০১৯)। Islam and Good Governance: A Political Philosophy of Ihsan (ইংরেজি ভাষায়)। Springer। পৃষ্ঠা 227। আইএসবিএন 978-1-137-54832-0। সংগ্রহের তারিখ ২০ জুলাই ২০২০।
ইউচি ওয়াতানাবে

ইউচি ওয়াতানাবে একজন জাপানি মিশ্র মার্শাল শিল্পী এবং পেশাদার কুস্তিগির। তিনি শুটোর লাইটওয়েট বিভাগে অংশ নেন এবং উদ্বোধনী শুটো লাইটওয়েট চ্যাম্পিয়ন হন কাজুহিরো কুসায়ানাগিকে পরাজিত করে। প্রো-রেসলার হিসাবে তিনি সুপার রাইডার নামে রিয়েল জাপান প্রো রেসলিংয়ের হয়ে প্রতিযোগিতা করেন। তিনি ডব্লিউ*আইএনজি, বিগ জাপান প্রো রেসলিং, আইডাব্লুএ জাপান, ব্যাটলার্টস, ড্রামাটিক ড্রিম টিম, প্রো রেসলিং কেজেকি, প্রো রেসলিং জিরো -১ এবং ডায়মন্ড রিংয়ের মতো উল্লেখযোগ্য প্রচারের জন্যও রেসলি করেছেন। ওয়াতানাবে সাটোরু সায়ামার অধীনে শুটো প্রশিক্ষন নেন এবং তার সিকেন্দো স্কুলের প্রথম প্রশিক্ষনার্থী। তিনি সিজার তাকেশির অধীনে শ্যুটবক্সিংও শিখেছিলেন, তিনি হাইস্কুলের অপেশাদার কুস্তি চ্যাম্পিয়ন ছিলেন, তাঁর হাইস্কুলের কুস্তি ক্লাবের অধিনায়ক ছিলেন তিনি আর মিতসুহারু মিসাওয়া সহ-অধিনায়ক এবং তোশিয়াকি কাওয়াদা তার জুনিয়র ছিলেন। ১৯৮৪ সালে সমস্ত জাপান ছাত্র রেসলিংয়ে নিহন বিশ্ববিদ্যালয়ের প্রতিনিধিত্ব করে অংশ নিয়েছিলেন এবং ৬৮ কেজি ফ্রিস্টাইল বিভাগের ফাইনালে ভবিষ্যতের অলিম্পিক পদকপ্রাপ্ত কোসেই আকাইশির কাছে হেরে গিয়েছিলেন। তিনি সাম্বো এবং জুডোর প্রশিক্ষণও নিয়েছিলেন। ওয়াতানাবে শ্যুটিং জিম মোবারায় প্রশিক্ষকের পাশাপাশি সায়ামার সিকেন্দো স্কুলের প্রশিক্ষক হিসাবে কাজ করেছেন। তিনি এখন প্রধান প্রশিক্ষক হিসাবে সুপার টাইগার জিম গুনমা চালাচ্ছেন। শুটো শুটো লাইটওয়েট চ্যাম্পিয়নশিপ (১ বার, উদ্বোধনী চ্যাম্পিয়ন) পুরুষ মিশ্র মার্শাল আর্টস শিল্পীদের তালিকা "Yuichi Watanabe"। Sherdog। অক্টোবর ১৯, ২০১৪ তারিখে মূল থেকে আর্কাইভ করা। সংগ্রহের তারিখ জুলাই ২০, ২০২০।  "Yuichi Watanabe"। mixedmartialarts.com। অক্টোবর ১৯, ২০১৪ তারিখে মূল থেকে আর্কাইভ করা। সংগ্রহের তারিখ জুলাই ২০, ২০২০।  "Super Rider"। cagematch.net।  ইউচি ওয়াতানাবে-এর পেশাদার এমএমএ রেকর্ডসমূহ–শারডগ থেকে মিশিমাটিআলার্টস.কম এ ইউচি ওয়াতানাবে ওয়েব্যাক মেশিনে আর্কাইভকৃত ৮ অক্টোবর ২০১৪ তারিখে
পূর্ব রাজাবাজার

পূর্ব রাজাবাজার বাংলাদেশের ঢাকা উত্তর সিটি কর্পোরেশনের শেরে বাংলা নগর থানার ২৭ নং ওয়ার্ডের অন্তর্ভুক্ত একটি মহল্লা। বাংলাদেশের আদমশুমারি ও গৃহগণনা-২০১১ অনুযায়ী, পূর্ব রাজাবাজারে ৬,১৯৫ খানায় ২৯,৮২০ জন মানুষ বসবাস করেন। "Population Census 2011: Dhaka Table C-01" (পিডিএফ)। বাংলাদেশ পরিসংখ্যান ব্যুরো। ১১ আগস্ট ২০১৯ তারিখে মূল (পিডিএফ) থেকে আর্কাইভ করা। সংগ্রহের তারিখ ১১ জুলাই ২০১৪।  "East Rajabazar to go under 'experimental' lockdown from Tuesday night" [পূর্ব রাজাবাজারে মঙ্গলবার রাত থেকে ‘পরীক্ষামূলক’ লকডাউন] (ইংরেজি ভাষায়)। সময় নিউজ। ৮ জুন ২০২০। ২০ জুলাই ২০২০ তারিখে মূল থেকে আর্কাইভ করা। সংগ্রহের তারিখ ২০ জুলাই ২০২০।  "Lockdown to continue in East Rajabazar for another week" [পূর্ব রাজাবাজারে আরও এক সপ্তাহ লকডাউন চলবে] (ইংরেজি ভাষায়)। দ্য বিজনেস স্ট্যান্ডার্ড। ২২ জুন ২০২০। সংগ্রহের তারিখ ১৯ জুলাই ২০২০।
আর্কাডিয়ার ২য় ঈপিটাস

গ্রিক পুরাণে, ঈপিটাস (Aepytus) ( প্রাচীন গ্রিক : Αἵπυτος) ছিলেন আর্কাডিয়ার রাজাএবং হিপ্পোথুয়াসের পুত্র। ঈপিটাসের পিতামহ সারসিয়ন ছিলেন অর্কোমেনাসের রাজা আর্গিনাসের পুত্র আগামিডিসের। সার্সিয়নের পুত্র ছিলেন হিপ্পোথুয়াস। ক্যালডনীয় শূকর বধের জন্য মেলিজার যে বীরদের একটি দল পরিচালনা করেছিলেন তার মধ্যে হিপ্পোথুয়াস ছিলেন। পরবর্তিতে ট্রয়ের যুদ্ধে আর্কাডিয়ার রাজা আগাপিনর গ্রিকদের পক্ষে অংশগ্রহণ করেছিলেন। ফিরে আসার সময় তিনি সাইপ্রাসের তীরের নিকট ঝড়ে আটকা পড়েন এবং ফলে তিনি আর্কাডিয়ায় ফিরে না এসে সাইপ্রাসেই পাফস নামে এক নতুন নগর স্থাপন করে সেখানে থেকে যান। রাজা আগাপিনর আর্কাডিয়ায় ফিরে না আসার ফলে হিপ্পোথুয়াস আর্কাডিয়ার রাজা হন। হিপ্পোথুয়াসের মৃত্যুর পর তার পুত্র দ্বিতীয় ঈপিটাস আর্কাডিয়ার রাজা হন।    আগামেমনন পুত্র ওরেস্টেস যখন এক ওরাকল বা ভবিষ্যৎকথকের কথা শুনে মাইসিনি ত্যাগ করে আর্কাডিয়ায় বসতি স্থাপন করেন, তখন ঈপিটাস আর্কাডিয়ার রাজা ছিলেন। মান্টিনিয়ায় একটি মন্দির ছিল যার নিয়ম অনুসারে কোন মরণশীল মানুষ সেখানে প্রবেশ করতে পারবে না। ঈপিটাস এই নিয়ম না মেনে মন্দিরে প্রবেশ করলে তিনি তৎক্ষণাৎ অন্ধ হয়ে যান, এবং খুব দ্রুত মৃত্যু বরণ করেন। তার স্থলাভিষিক্ত হন তার পুত্র সিপসেলাস। পরবর্তীতে সিপসেলাসের নাতির নামও ঈপিটাস রাখা হয়। পুরাণ অনুসারে ঈপিটাস বিওটিয়া অঞ্চলের অরকোমেনাস এর রাজা অরকোমেনাস, প্রেসবন প্রমুখ রাজার বংশধর। বিওটিয়ার মত ঈপিটাসের রাজ্য আর্কাডিয়াতেও "অর্কোমেনাস" নামে একটি প্রাচীন শহর ছিল যা থুসিডাইডিসের বর্ণনায় উঠে এসেছে। প্রত্নতাত্ত্বিক খননকার্যের মাধ্যমে এই নগরের ভগ্নাবশেষ উদ্ধার করা হয়েছে। বিওটিয়ার অরকোমেনাসের সাথে পার্থক্য করার জন্য একে আর্কাডীয় অরকোমেনাস বলা হয়। পুরাণ অনুসারে ঈপিটাস যে ম্যান্টিনিয়ার মন্দিরে প্রবেশের কারণে মারা যান, সেই ম্যান্টিনিয়ার নিকটেই এই প্রাচীন নগরীর অবস্থান ছিল। Pausanias, Graeciae Descriptio 8.5.4 Pausanias, Graeciae Descriptio 8.45.6 Pausanias, Graeciae Descriptio 8.5.3 Edward Dodwell, Classical Tour, vol. ii. p. 425, seq.; Leake, Morea, vol. iii. p. 99, seq.; Boblaye, Récherches, p. 149; Curtius, Peloponnesos, vol. i. p. 219, seq. পৌষানিয়াস, গ্রীসের বিবরণ সহ ইংরেজি অনুবাদ ডাব্লুএইচএস জোন্স, লিট। ডি, এবং এইচএ অর্মেরোড, এমএ, ৪ খণ্ডে প্রকাশিত। কেমব্রিজ, এমএ, হার্ভার্ড বিশ্ববিদ্যালয় প্রেস; লন্ডন, উইলিয়াম হাইনম্যান লিমিটেড 1918। পার্সিয়াস ডিজিটাল লাইব্রেরিতে অনলাইন সংস্করণ পৌষানিয়াস, গ্র্যাসিয়া বর্ণন। ৩ খণ্ড, লাইপজিগ, টুবনার 1903। পার্সিয়াস ডিজিটাল লাইব্রেরিতে গ্রীক পাঠ্য উপলভ্য ।
শওকত দুকানওয়ালা

শওকত ফকিরভাই দুকানওয়ালা (গুজরাটি: શૌકત દુકનવાલા; জন্ম: ২১ জানুয়ারি, ১৯৫৭) মহারাষ্ট্রের বোম্বে এলাকায় জন্মগ্রহণকারী ভারতীয় বংশোদ্ভূত সাবেক আমিরাতি আন্তর্জাতিক ক্রিকেটার। সংযুক্ত আরব আমিরাত ক্রিকেট দলের অন্যতম সদস্য ছিলেন তিনি। ১৯৯০-এর দশকের মাঝামাঝি সময়কালে অত্যন্ত সংক্ষিপ্ত সময়ের জন্যে সংযুক্ত আরব আমিরাতের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর ভারতীয় ক্রিকেটে বরোদা দলের প্রতিনিধিত্ব করেন। দলে তিনি মূলতঃ ডানহাতি অফ ব্রেক বোলিং করতেন। এছাড়াও, ডানহাতে নিচেরসারিতে ব্যাটিং করতেন শওকত দুকানওয়ালা। ১৯৮০-৮১ মৌসুম থেকে ১৯৯০-৯১ মৌসুম পর্যন্ত শওকত দুকানওয়ালা’র প্রথম-শ্রেণীর খেলোয়াড়ী জীবন চলমান ছিল। ডানহাতি অফ স্পিনার ছিলেন শওকত দুকানওয়ালা। ভারতের গুজরাতী বংশোদ্ভূত ভারতীয় ছিলেন। সেখানেই তিনি প্রথম-শ্রেণীর ক্রিকেটে অংশ নিয়েছিলেন। সমগ্র খেলোয়াড়ী জীবনে পাঁচটিমাত্র ওডিআইয়ে অংশগ্রহণ করেছেন শওকত দুকানওয়ালা। ১৯৯৬ সালের ক্রিকেট বিশ্বকাপে সংযুক্ত আরব আমিরাতের সদস্যরূপে খেলেন। ১৬ ফেব্রুয়ারি, ১৯৯৬ তারিখে রাওয়ালপিন্ডিতে দক্ষিণ আফ্রিকা দলের বিপক্ষে একদিনের আন্তর্জাতিকে অভিষেক ঘটে তার। ১ মার্চ, ১৯৯৬ তারিখে লাহোরে নেদারল্যান্ডস দলের বিপক্ষে সর্বশেষ ওডিআইয়ে অংশ নেন তিনি। Players / United Arab Emirates / ODI caps – ESPNcricinfo. Retrieved 20 July 2020. "United Arab Emirates / ODI Batting Averages"। ESPNcricinfo। সংগ্রহের তারিখ ২০ জুলাই ২০২০।  "United Arab Emirates / ODI Bowling Averages"। ESPNcricinfo। সংগ্রহের তারিখ ২০ জুলাই ২০২০।  কৃষ্ণ চন্দ্রন খুররম খান ১৯৯৬ ক্রিকেট বিশ্বকাপ দলসমূহ ক্রিকেট বিশ্বকাপের পাঁচ-উইকেট প্রাপ্তির তালিকা প্রথম-শ্রেণীর ক্রিকেট দলসমূহের বর্তমান তালিকা দু’টি আন্তর্জাতিক দলে অংশগ্রহণকারী ক্রিকেটারদের তালিকা ইএসপিএনক্রিকইনফোতে শওকত দুকানওয়ালা (ইংরেজি) ক্রিকেটআর্কাইভে শওকত দুকানওয়ালা (সদস্যতা প্রয়োজনীয়) (ইংরেজি)
ইলহাম আলিয়েভ

ইলহাম হেইদার ওগলু আলিয়েভ (আজারবাইজানি: Ilham Heydər oğlu Əliyev; আ-ধ্ব-ব: [Ilham hejˈdæɾ oɣˈɫu æˈlijɪf]}}; জন্ম ২৪শে ডিসেম্বর ১৯৬১) একজন আজারবাইজানি রাজনীতিবিদ যিনি ২০০৩ খ্রিস্টাব্দ থেকে দেশটির ৪র্থ রাষ্ট্রপতি হিসেবে দায়িত্ব পালন করছেন। এছাড়া তিনি নতুন আজারবাইজান দলের সভাপতি, জোট-নিরপেক্ষে আন্দোলনের সভাপতি এবং আজারবাইজানের জাতীয় অলিম্পিক কমিটির প্রধান।
এলারা (গ্রিক পুরাণ)

গ্রিক পুরাণে, এলারা (Elara) /ˈɛlərə/, বা এলারে বা আলেরা ( প্রাচীন গ্রিক : Ἐλάρα, Ἐλάραη বা Ἀλέρα), বা লারিসা (Larissa), ছিলেন একজন রাজকুমারী। তিনি রাজা অরকোমেনাসের কন্যা, এবং জিউসের সাথে মিলনের মাধ্যমে তিনি টিটিয়স নামে এক দানবের জন্ম দেন। কোন কোন সূত্র অনুসারে তিনি রাজা মিনিয়াসের কন্যা। জিউস এলারার প্রেমে পড়েন এবং স্ত্রী হেরার হিংসুক রাগ থেকে তাকে লুকিয়ে রাখার জন্য পৃথিবীর নিচে গভীরে তাকে রেখে দেন। এখানেই এলারা দানব টিটিয়সের জন্ম দেন। কখনও কখনও দানব টিটিয়সকে পৃথিবী দেবী গাইয়ার সন্তান বলা হয়, কারণ টিটিয়সের জন্ম মাটির নিচে (γηγενής gigenis "স্থানীয়")। আরও বলা হয় যে, সন্তানের আকার অনেক বড় হওয়ায় এলারা সন্তান জন্ম দিতে গিয়ে মারা যান। যা গুহা দিয়ে টিটিয়স মাটির গভীর থেকে ভূপৃষ্ঠে এসেছিলেন বলে মনে করা হয় তা ইউবিয়ায় অবস্থিত এবং এলারিয়ন নামে পরিচিত। বৃহস্পতির একটি উপগ্রহের নাম এলারা। DGE en línea Pseudo-Clement, Recognitions 10.21-23 Scholiast on Homer, Odyssey 7.324 Eustathius on Homer, Odyssey 7.324, p. 1581 Pseudo-Apollodorus, Bibliotheca 1. 4. 2. Scholia on Apollonius Rhodius, Argonautica 1.761 citing Pherecydes Strabo, Geography, 9. 3. 15 Marsden, B. G. (৭ অক্টোবর ১৯৭৪)। "Satellites of Jupiter"।
এলেফথেরোস কসমস

এলেফথেরোস কসমস ( গ্রিক: Ελεύθερος Κόσμος, মুক্ত বিশ্ব) একটি গ্রীক জাতীয়তাবাদী সাপ্তাহিক সংবাদপত্র, এটি দিমিত্রিওস জাফিরোপওলোসের মালিকানাধীন, ২০০৩ সালে একটি "স্বাধীন জাতীয় সংবাদপত্র" হিসাবে প্রতিষ্ঠিত হয়েছিল। মতাদর্শগতভাবে স্বতন্ত্র হলেও পত্রিকাটিতে মূল এলিফথেরোস কসমসের একই নাম রয়েছে যা জাতীয়তাবাদীদের মধ্যে এর ঐতিহাসিক খ্যাতির কারণে নতুন এলিফথেরোস কসমস তৈরির জন্য অনুপ্রেরণা ছিল। মূলত সংবাদপত্রটি সামরিক জান্তাদের মুখপাত্র ছিল, যারা ১৯৬৭ থেকে ১৯৭৪ সাল পর্যন্ত গ্রীস শাসন করেছিল। ২০০৭ সালে গ্রিসের ইহুদি সম্প্রদায়ের কেন্দ্রীয় বোর্ড এবং গ্রীক হেলসিঙ্কি মনিটর "ইহুদিদের অপমান" এবং "ইহুদী ধর্মের প্রতি আঘাত" এর অভিযোগে এই পত্রিকাটির বিরুদ্ধে মামলা দায়ের করেছিল, যেটি কনস্ট্যান্টিনোস প্লেভ্রিসের বিতর্কিত বই জিউস: দ্য হোল ট্রুথ সংবাদপত্রে প্রকাশ থেকে সূত্রপাত হয়েছিল। প্লেভ্রিস এবং এলিফেরোস কসমস উভয়ই একে নির্দ্বিধায় বাক স্বাধীনতা দমন করার প্রচেষ্টা হিসাবে চিহ্নিত করেন। ৫ সেপ্টেম্বর শুরু হওয়া এই মামলাটি ১১ সেপ্টেম্বর স্থগিত করা হয়েছিল। ১৩ ডিসেম্বর এলিফেরোস কসমসকে বর্ণ বিদ্বেষ প্ররোচিত করার জন্য দোষী হিসাবে চিহ্নিত করা হয়নি, যদিও সহ-আসামি প্লেভ্রিস প্রথম শ্রেণির দোষী বলে প্রমাণিত হয়েছিল। ২৭ শে মার্চ ২০০৯-এর একটি আবেদনে প্লেভ্রিস নির্দোষ বলে প্রমাণিত এবং সমস্ত অভিযোগ থেকে খালাস পেয়েছিলেন। As demonstrated by the newspaper's own web banner ওয়েব্যাক মেশিনে আর্কাইভকৃত ১৮ সেপ্টেম্বর ২০০৭ তারিখে ""We Will Support Nationalist Candidates: Interview of Demetrios Zafeiropoulos in 'Hellenic Lines'", 9 August 2007"। ২৮ সেপ্টেম্বর ২০০৭ তারিখে মূল থেকে আর্কাইভ করা। সংগ্রহের তারিখ ২০ জুলাই ২০২০।  "K.I.S. Lawsuit Against "Eleftheros Kosmos" and Konstantinos Plevris, 1 August 2007"। ৭ অক্টোবর ২০০৭ তারিখে মূল থেকে আর্কাইভ করা। সংগ্রহের তারিখ ২০ জুলাই ২০২০।  "Jews Are Bringing Us to Court, 30 July 2007"। ৭ অক্টোবর ২০০৭ তারিখে মূল থেকে আর্কাইভ করা। সংগ্রহের তারিখ ২০ জুলাই ২০২০।  "K.I.S. and E.P.S.E Postpone Trial of Eleftheros Kosmos, 5 September 2007"। ৭ অক্টোবর ২০০৭ তারিখে মূল থেকে আর্কাইভ করা। সংগ্রহের তারিখ ২০ জুলাই ২০২০।  "INTERVIEW WITH A GREEK HOLOCAUST DENIER"। ২০ জুন ২০২০ তারিখে মূল থেকে আর্কাইভ করা। সংগ্রহের তারিখ ২০ জুলাই ২০২০।  দাপ্তরিক ওয়েবসাইট
মইদুল ইসলাম

মইদুল ইসলাম বাংলাদেশের বরিশাল জেলার রাজনীতিবিদ ও তৎকালীন বাকেরগঞ্জ-৪ (বরিশাল-৪) আসনের সাবেক সংসদ সদস্য। মইদুল ইসলাম বরিশাল জেলার মেহেন্দীগঞ্জ উপজেলায় জন্মগ্রহণ করেন। মইদুল ইসলাম মেহেন্দীগঞ্জ উপজেলা আওয়ামী লীগের সভাপতি ও বরিশালের জেলা পরিষদ চেয়ারম্যান। তিনি ১৯৮৬ সালের তৃতীয় ও ১৯৮৮ সালের চতুর্থ জাতীয় সংসদ নির্বাচনে জাতীয় পার্টির প্রার্থী হিসেবে তৎকালীন বাকেরগঞ্জ-৪ (বরিশাল-৪) আসন থেকে সংসদ সদস্য নির্বাচিত হন। ১৯৯১ সালের পঞ্চম জাতীয় সংসদ নির্বাচনে জাতীয় পার্টির প্রার্থী হিসেবে ও ২০০৮ সালের নবম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে বরিশাল-৪ আসন থেকে তিনি পরাজিত হয়েছিলেন। "৩য় জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ১৮ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  "৪র্থ জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ৮ জুলাই ২০১৯ তারিখে মূল (পিডিএফ) থেকে আর্কাইভ করা।  আ. হামিদ, হিজলা ও আজাদ কালাম, মেহেন্দিগঞ্জ, আকতার ফারুক শাহিন, বরিশাল ব্যুরো (৮ নভেম্বর ২০১৮)। "রিশাল-৪: আওয়ামী লীগে বিভক্তি বিএনপি ঐক্যবদ্ধ"। দৈনিক যুগান্তর। ২০ জুলাই ২০২০ তারিখে মূল থেকে আর্কাইভ করা। সংগ্রহের তারিখ ২০ জুলাই ২০২০। উদ্ধৃতি শৈলী রক্ষণাবেক্ষণ: একাধিক নাম: লেখকগণের তালিকা (link) "মইদুল ইসলাম, আসন নং: ১২২, বরিশাল-৪"। দৈনিক প্রথম আলো। সংগ্রহের তারিখ ২০ জুলাই ২০২০।
আরোগ্য (কাব্য)

আরোগ্য হল রবীন্দ্রনাথ ঠাকুর কর্ত্তৃক রচিত একটি বাংলা কাব্যগ্রন্থ। এটি ১৯৪১ সালে প্রকাশিত হয়। এটি রবীন্দ্রনাথের কাব্য রচনার "অন্ত্যপর্ব"-এর অন্তর্গত একটি উল্লেখযোগ্য সৃষ্টি। "আরোগ্য" কাব্যগ্রন্থের অন্তর্গত কবিতাগুলি হল: উৎসর্গ (বহু লোক এসেছিল জীবনের প্রথম প্রভাতে) এ দ্যুলোক মধুময়, মধুময় পৃথিবীর ধূলি পরম সুন্দর নির্জন রোগীর ঘর ঘণ্টা বাজে দূরে মুক্ত বাতায়নপ্রান্তে জনশূন্য ঘরে অতি দূরে আকাশের সুকুমার পান্ডুর নীলিমা হিংস্র রাত্রি আসে চুপে চুপে একা ব'সে সংসারের প্রান্ত-জানালায় বিরাট সৃষ্টির ক্ষেত্রে অলস সময় ধারা বেয়ে পলাশ আনন্দমূর্তি জীবনের ফাল্গুনদিনের দ্বার খোলা ছিল মনে, অসতর্কে সেথা অকস্মাৎ ভালোবাসা এসেছিল একদিন তরুণ বয়সে প্রত্যহ প্রভাতকালে ভক্ত এ কুকুর খ্যাতি নিন্দা পার হয়ে জীবনের এসেছি প্রদোষে দিন পরে যায় দিন স্তব্ধ বসে থাকি যখন এ দেহ হতে রোগে ও জরায় ফসল কাটা হলে সারা মাঠ হয়ে যায় ফাঁক দিদিমণি বিশুদাদা চিরদিন আছি আমি অকেজোর দলে নগাধিরাজের দূর নেবু-নিকুঞ্জের নারী তুমি ধন্যা অলস শয্যার পাশে জীবন মন্থরগতি চলে বিরাট মানবচিত্তে এ-কথা সে-কথা মনে আসে বাক্যের যে ছন্দোজাল শিখেছি গাঁথিতে মিলের চুমকি গাঁথি ছন্দের পাড়ের মাঝে মাঝে এ জীবনে সুন্দরের পেয়েছি মধুর আশীর্বাদ ক্ষণে ক্ষণে মনে হয় যাবার সময় বুঝি এল ধীরে সন্ধ্যা আসে, একে একে গ্রন্থি যত যায় স্খলি আলোকের অন্তরে যে আনন্দের পরশন পাই এ আমির আবরণ সহজে স্খলিত হয়ে যাক বাংলা সাহিত্যের ইতিবৃত্ত, ড. দুলাল চক্রবর্তী, জুলাই - ২০০৭, বাণী বিতান। Foundation, Poetry (২০২০-০৭-২০)। "Rabindranath Tagore"। Poetry Foundation (ইংরেজি ভাষায়)। সংগ্রহের তারিখ ২০২০-০৭-২০।  আরোগ্য – রবীন্দ্র রচনাবলী বাংলা ভাষার উইকিসংকলনে এই নিবন্ধ বা অনুচ্ছেদ সম্পর্কিত মৌলিক রচনা রয়েছে: আরোগ্য rabindra-rachanabali.nltr.org
মুকুল দেব

মুকুল দেব (জন্ম: ১৭ সেপ্টেম্বর ১৯৬৯) একজন ভারতীয় টেলিভিশন এবং চলচ্চিত্র অভিনেতা। তিনি হিন্দি চলচ্চিত্র, পাঞ্জাবী চলচ্চিত্র, টিভি সিরিয়াল এবং গানের অ্যালবামে কাজের জন্য পরিচিত। এছাড়াও তিনি কয়েকটি বাংলা, তামিল, মালায়ালাম, কান্নাডা এবং তেলুগু ছবিতে অভিনয় করেছেন । ইয়ামলা পাগলা দিওয়ানা চরিত্রে অভিনয়ের ক্ষেত্রে অভিনয়ের জন্য তিনি আমিশ পুরী পুরস্কার পেয়েছিলেন। তিনি ইন্দিরা গান্ধী রাষ্ট্রীয় উরান আকাদেমির একজন প্রশিক্ষিত পাইলট। মুকুল দেব ১৯৯৬ সালে বিজয় পান্ডয়ের ভূমিকায় একটি সিরিয়াল মামকিন এ অভিনয়ের মাধ্যমে টিভিতে অভিনয়ের সূচনা করেছিলেন। তিনি দূরদর্শনের এক সে বাধ কর এক নামে একটি কমেডি বলিউড কাউন্টডাউন শোতেও অভিনয় করেছিলেন। একই বছরে তিনি এসিপি রোহিত মালহোত্রা হিসাবে দস্তকের মাধ্যমে চলচ্চিত্রে তার সুযোগ পান। এরপর তিনি বিভিন্ন ছবিতে অভিনয়ের সুযোগ পায় যেমন কিলা (১৯৯৮), ওজদূত (১৯৯৮), কোহলাম (১৯৯৯) এবং মুঝে মেরি বিবি সে থেকে বাাঁচাও (২০০১)। তিনি ২০০০ সালের দশকের কয়েকটি টেলিভিশন সিরিয়ালে অভিনয় করেন যেমন কাহিনী দিয়া জলে কাহিন জিয়া (২০০১), কাহানী ঘর ঘর কি (২০০৩), প্যার জিন্দেগি হাই (২০০৩) এবং একটি নাচের প্রতিযোগিতামূলক শো 'কাভি কাভি প্যায়ার কাভি কাভি ইয়ার' (২০০৮) তে অভিনয় করেছিলেন। সাম্প্রতিক বছরগুলিতে তিনি ইয়ামলা পাগলা দিওয়ানা (২০১১), সন অফ সরদার (২০১২), আর .. রাজতুমার এর মতো ছবিতে সহায়ক ভূমিকায় অভিনয় করেছেন। তিনি ফিয়ার ফ্যাক্টর ইন্ডিয়ার এর মরসুম ১ এর হোস্টও ছিলেন। Rahul Dev Official [@RahulDevRising] (১৭ সেপ্টেম্বর ২০১৯)। "A very happy birthday to you Mukul .. stay blessed and keep shining ❤️ #siblings #brothers" (টুইট) – টুইটার-এর মাধ্যমে।  Phadke, Aparna (২১ এপ্রিল ২০১১)। "Mukul Dev's dozen films in two years"। The Times of India। ৭ সেপ্টেম্বর ২০১৪ তারিখে মূল থেকে আর্কাইভ করা। সংগ্রহের তারিখ ১৯ অক্টোবর ২০১১।  Sharma, Suruchi (২২ জুলাই ২০১১)। "Mukul Dev gets Amrish Puri Award for Yamla Pagla Deewana"। The Times of India। সংগ্রহের তারিখ ১৯ অক্টোবর ২০১১।  Kamra, Diksha (১৮ জানুয়ারি ২০১১)। "Mukul Dev is back in action"। The Times of India। ৭ সেপ্টেম্বর ২০১৪ তারিখে মূল থেকে আর্কাইভ করা। সংগ্রহের তারিখ ১৯ অক্টোবর ২০১১।  "Mukul Dev - the 'Jat' on a buffalo mission!"। Yahoo! News। ১৬ সেপ্টেম্বর ২০১১। ১৯ মে ২০১২ তারিখে মূল থেকে আর্কাইভ করা। সংগ্রহের তারিখ ১৯ অক্টোবর ২০১১।  "Mukul Dev: Omar Sheikh turned me into a writer"। সংগ্রহের তারিখ মার্চ ১৬, ২০১৮।  "The Sunday Tribune - Spectrum - Television"। জুলাই ৯, ২০০০।  "The Sunday Tribune - Spectrum - Television"। www.tribuneindia.com। সংগ্রহের তারিখ ২০১৬-০৬-২৩।  "'I am yet to be paid for 'K. Street…' - Aly Khan lashes back"। সেপ্টেম্বর ২৯, ২০০৪। সংগ্রহের তারিখ এপ্রিল ২, ২০১৮।  "Ssshhh... Mukul Dev is here"। নভেম্বর ২০, ২০০৬। সংগ্রহের তারিখ এপ্রিল ২, ২০১৮।  "Will Mukul Dev now take-off?"। ১ ফেব্রু ২০০৮। সংগ্রহের তারিখ ৭ মার্চ ২০১৮।  "Arslaan on Sony Entertainment Television"। জুলাই ৯, ২০০৮। সংগ্রহের তারিখ মার্চ ৭, ২০১৮।  "Mukul Dev returns to TV after 9 years"। সংগ্রহের তারিখ আগস্ট ৯, ২০১৭।  ইন্টারনেট মুভি ডেটাবেজে মুকুল দেব (ইংরেজি)
লিবেরো (সংবাদপত্র)

লিবেরো (লিবেরো কোটিদিয়ানো নামেও পরিচিত) হ'ল ইতালির মিলানে প্রকাশিত একটি ইতালিয়ান সংবাদপত্র। লিবেরো প্রথম জুলাই ২০০০ সালে প্রকাশিত হয়েছিল। প্রতিষ্ঠাতা হলেন সাংবাদিক ভিটোরিও ফেল্ট্রি । কাগজের মালিক এবং প্রকাশক হলেন ইদিদোরিয়ালে লিবেরো এসআরএল লিবেরোর একটি মধ্য-দক্ষিণপন্থী এবং উদার অবস্থান রয়েছে। ২০০৭ সালের ফেব্রুয়ারিতে রেড ব্রিগেডের কয়েকজন সদস্য মিলানের লিবেরো সম্পাদক কার্যালয়ে অগ্নিসংযোগের ইচ্ছার অভিযোগে গ্রেপ্তার হয়েছিল। ২০০৯ এর আগস্ট থেকে কাগজটি সম্পাদনা করেছেন মউরিজিও বেলপিয়েত্রো। লম্বার্ডিতে লিবেরোর প্রচলন বেশি ২০০৮ সালে কাগজের প্রচলন ছিল ১২৫,২১৫ অনুলিপি। ২০০৯ সালে ছিল ১১৩,৬২৮ অনুলিপি এবং ২০১০ সালে ছিল ১০৫,১২৩ অনুলিপি। McKenna, Josephine (৫ আগস্ট ২০১৪)। "Italy expels imam for preaching hatred against Jews"। The Washington Post। Religion News Service।  Eugénie Saitta (এপ্রিল ২০০৬)। "The Transformations of Traditional Mass Media Involvement in the Political and Electoral Process" (Conference Paper)। ECPR। সংগ্রহের তারিখ ২৪ নভেম্বর ২০১৪।  "Libero (Italy)"। Publicitas। সংগ্রহের তারিখ ২৩ নভেম্বর ২০১৪। [স্থায়ীভাবে অকার্যকর সংযোগ] Riformatori Liberali: Siamo l'anima libertaria della Cdl ওয়েব্যাক মেশিনে আর্কাইভকৃত ১১ ফেব্রুয়ারি ২০০৯ তারিখে Blog di Benedetto Della Vedova, 14 October 2006 "Capi br arrestati all'alba dopo summit segreto"। Corriere della Sera (Italian ভাষায়)। ২৯ ফেব্রুয়ারি ২০০৮। সংগ্রহের তারিখ ২৭ মে ২০০৯। উদ্ধৃতি শৈলী রক্ষণাবেক্ষণ: অচেনা ভাষা (link) Data for average newspaper circulation in 2008 ওয়েব্যাক মেশিনে আর্কাইভকৃত ২২ জুলাই ২০১১ তারিখে. Accertamenti Diffusione Stampa. "National Newspapers"। International Federation of Audit Bureaux of Circulations। ২৫ মে ২০১৭ তারিখে মূল থেকে আর্কাইভ করা। সংগ্রহের তারিখ ৫ মার্চ ২০১৫।  দাপ্তরিক ওয়েবসাইট
টুইটার বিটকয়েন কেলেঙ্কারি ২০২০

১৫ জুলাই ২০২০ সালে সার্বজনীন সমন্বিত সময় ২০ থেকে ২২টার মাঝে, টুইটারে লাখের উপরের অনুসরনকারী আছে এমন কিছু জনপ্রিয় প্রোফাইলের একাউন্ট একটা বিটকয়েন কেলেঙ্কারির অংশ হিশেবে হ্যাক করা হয়। এ কেলেঙ্কারিতে ব্যবহারকারীদেরকে বলা হয়, তারা যদি নির্দিষ্ট ক্রিপ্টোকারেন্সি ওয়ালেটে বিটকয়েন পাঠায়, তারা অর্থ দ্বিগুণ হয়ে ফেরৎ আসবে। আয়েঙ্গার, ঋষী (জুলাই ১৫, ২০২০)। "Twitter accounts of Joe Biden, Barack Obama, Elon Musk, Bill Gates, and others apparently hacked"। সিএনএন বিজনেস। জুলাই ১৬, ২০২০ তারিখে মূল থেকে আর্কাইভ করা। সংগ্রহের তারিখ জুলাই ১৫, ২০২০।  "Musk and Gates 'hacked' in apparent Bitcoin scam"। BBC News (ইংরেজি ভাষায়)। জুলাই ১৫, ২০২০। জুলাই ১৫, ২০২০ তারিখে মূল থেকে আর্কাইভ করা। সংগ্রহের তারিখ জুলাই ১৫, ২০২০।  Overview of the bitcoin address' transactions ওয়েব্যাক মেশিনে আর্কাইভকৃত ১৭ জুলাই ২০২০ তারিখে
হারমিপ্পে

গ্রিক পুরাণে, হার্মিপ্পে (Hermippe) ( প্রাচীন গ্রিক : Ἑρμίππη) হল বিওটিয়াসের একজন কন্যা। তার সাথে জিউস ও ড্যানাইড আইসোনই এর পুত্র অরকোমেনাসের বিবাহ হয়। কিন্তু পোসাইডনের সাথে তার মিলন হয় এবং তার মাধ্যমে মিনিয়াস নামে এক পুত্রসন্তানের জন্ম দেন। অরকোমেনাস সেই পিতার বৈধ পিতা হন। আইএইউ গ্যাজেটিয়ার অফ প্লানেটারি নমেনক্লেচার আপাতভাবে হোমারের নথিভূক্ত স্কোলিয়াগুলোর বিকল্প সংস্করণ অনুসারে হারমিপ্পেকে "জিউসের স্ত্রী ও তার দ্বারা জন্মানো পুত্র অরকোমেনাসের মাতা" হিসেবে উল্লেখ করেছে। Scholia on Apollonius Rhodius, Argonautica, 1. 230 "International Astronomical Union (IAU) Working Group for Planetary System Nomenclature (WGPSN) - Gazetteer of Planetary Nomenclature"। Planetarynames.wr.usgs.gov। সংগ্রহের তারিখ ২০১২-০৬-১৪।  Scholia on Iliad, 2. 511
আন্তর্জাতিক সম্মেলন কেন্দ্র, নেপাল

আন্তর্জাতিক সম্মেলন কেন্দ্র (নেপালি: अन्तर्राष्ट्रिय सम्मेलन केन्द्र, প্রতিবর্ণীকৃত: আন্তরাষ্ট্রীয় সম্মেলন কেন্দ্র; ইংরেজি: International Convention Centre – ICC) মধ্য নেপালের অন্যতম প্রধান সম্মেলন কেন্দ্র, যা দেশটির সংসদ ভবন হিসেবেও ব্যবহৃত হয়ে থাকে। এটি নেপালের রাজধানী কাঠমান্ডুর বানেশ্বরে অবস্থিত। নেপালি, চীনা এবং আধুনিক স্থাপত্যশৈশীর সংমিশ্রণে তৈরি এই স্থাপনাটি চীনের তত্ত্বাবধানে নির্মিত হয়। ১৯৯৩ সালে এটি উদ্বোধন করা হয়। ১২,৫৭৩ বর্গ মিটারের এই সম্মেলন কেন্দ্রে ১০৪৬ টি আসন এবং চার শতাধিক গাড়ি পার্কিং করার ব্যবস্থা রয়েছে। "Conventions"। ২০১৭-১২-১৯ তারিখে মূল থেকে আর্কাইভ করা। সংগ্রহের তারিখ ২০১৭-১২-১২।  "সংঘীয় সংসদ, নেপাল"। www.parliament.gov.np। ২০১৬-০৩-০৪ তারিখে মূল থেকে আর্কাইভ করা। সংগ্রহের তারিখ ২০২০-০৭-২০।  "Nepal - A Wiki on National Parliament Buildings Worldwide"। www.places-of-power.org। ২০২০-০৭-২০ তারিখে মূল থেকে আর্কাইভ করা। সংগ্রহের তারিখ ২০২০-০৭-২০।  "International Convention Center - New Baneshwor, Nepal : A symbol of friendship between Nepalese and Chinese people."। icc.gov.np। সংগ্রহের তারিখ ২০২০-০৭-২০।  আনুষ্ঠানিক ওয়েবসাইট উইকিমিডিয়া কমন্সে নেপালের আন্তর্জাতিক সম্মেলন কেন্দ্র সম্পর্কিত মিডিয়া দেখুন।
লাইফ অর সামথিং লাইক ইট

লাইফ অর সামথিং লাইক ইট (ইংরেজি: Life or Something Like It) হচ্ছে ২০০২ সালে মুক্তিপ্রাপ্ত একটি মার্কিন রোমান্টিক চলচ্চিত্র। এটি পরিচালনা করেছেন স্টিফেন হেরেক। এই চলচ্চিত্রে দেখানো হয়েছে টেলিভিশন প্রতিবেদক লেনি কার্নিগানের (অ্যাঞ্জেলিনা জোলি) জীবনের অর্থ খোঁজার প্রয়াসকে। ছবিটি সঙ্গীত পরিচালনা করেছেন ডেভিড নিউম্যান। লেনি কার্নিগান (অ্যাঞ্জেলিনা জোলি) নামক সিয়াটল টেলিভিশন স্টেশনের একজন প্রতিবেদক জ্যাক (টনি শ্যালহব) নামক একজন স্বঘোষিত নবীর সাক্ষাৎকার নেন, এটা পরীক্ষা করে দেখতে যে, তিনি সত্যিই আগাম ফুটবল স্কোর বলতে পারেন। যদিও জ্যাক ফুটবল স্কোর বলতে পারে না, কিন্তু সে বলে যে লেনি আগামী সাত দিনের মধ্যে মারা যাবে। কিন্তু তাঁর সামনের দুটো ভবিষ্যৎ বাণী মিলে যাওয়া লেনি আতঙ্কিত হয়ে পড়ে এবং সে জ্যাককে জোর করে যেনো সে তাঁর জীবন ফিরিয়ে দেয়। অ্যাঞ্জেলিনা জোলি - লেনি ক্যারিগান এডওয়ার্ড বার্নস - পিট স্ক্যানলন টনি শ্যালহউব - প্রফেট জ্যাক ক্রিস্টিয়ান কেইন - ক্যাল কুপার স্টকার্ড শ্যানিং - ডেবোরাহ কনরস জেমস গ্যামন - প্যাট কেরিগান মেলিসা এরিকো - আন্দ্রেয়া লিসা থর্নহিল - গোয়েন গ্রেগরি ইটজিন - ডেনিস ভিনা সুদ - ডক্টর জেসি জেমস রাদারফোর্ড - টমি উইকিউক্তিতে লাইফ অর সামথিং লাইক ইট সম্পর্কিত উক্তির সংকলন রয়েছে। ইন্টারনেট মুভি ডেটাবেজে লাইফ অর সামথিং লাইক ইট (ইংরেজি) অলমুভিতে লাইফ অর সামথিং লাইক ইট (ইংরেজি) রটেন টম্যাটোসে লাইফ অর সামথিং লাইক ইট (ইংরেজি)